ગાંધીનગર– ગુનાખોરીના કેસોમાં વધુમાં વધુ બનતાં ચેઇન સ્નેચિંગના કેસો એ હદે વધી ગયાં છે કે આ ગુનામાં વધુ કડક સજાની જોગવાઇ દાખલ કરવાની સરકાર દ્વારા પ્રક્રિયા હાધ ધરવામાં આવી છે. આ ગુનામાં દોષિત ઠરનારને 7 વર્ષની જેલની સજાની જોગવાઇ થશે. ચેઇન સ્નેચિંગના ગુનામાં હાલ ફક્ત 6 માસની સજા થાય છે. તેમ જ ચીલઝડપની કલમ લાગતી હોય છે તેને બદલે લૂંટની કલમ લગાડવામાં આવશે. હાલ આરોપીને સરળતાથી જામીન પણ મળી જાય છે.જેને લઇને ગુનાખોરો સજાને ગણકારતાં ન હોવાનું વલણ છે.